
                  Αθήνα  13  Ιανουαρίου 2012
Προς 

τις Εταιρείες Ορκωτών Ελεγκτών 

[με την παράκληση να ενημερώσετε

σχετικά τους Ορκωτούς Ελεγκτές Λογιστές σας] 
Θέμα:
 Υπόδειγμα Έκθεσης «Βεβαίωση Εμπειρογνώμονα του άρθρου 100 του Ν. 3588/2007 του Πτωχευτικού Κώδικα».

Σας γνωστοποιούμε ότι το Εποπτικό Συμβούλιο κατά την Ζ΄1/4α/11.1.2012  συνεδρίασή του, αφού έλαβε υπόψη του την εισήγηση του Επιστημονικού Συμβουλίου, αποφάσισε όπως σας διαβιβάσει το Υπόδειγμα Έκθεσης «Βεβαίωση Εμπειρογνώμονα του άρθρου 100 του Ν. 3588/2007 του Πτωχευτικού Κώδικα».
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Συνημμ: 1
Εσωτερική διανομή: 

· Υπηρεσία Μητρώου Σ.Ο.Ε.Λ. 
«EKΘEΣH EMΠEΙPOΓNΩMΟΝΑ ΒΑΣΕΙ ΤΟΥ  ΑPΘPΟΥ 100 TΟY ΠTΩΧEYTΙKOY KΩΔΙKΑ
Προς το Διοικητικό Συμβούλιο της εταιρείας …….. 

Αντικείμενο της ανάθεσης

Mε την από …… (ημερoμηνiα) επιστολή σας μας αναθέσατε την εργασία του εμπειρογνώμονα της παραγράφου 3 του άρθρου 100 τoυ N. 3588/2007 (Πτωχευτικός Κώδικας), όπως τρoπoπoιήθηκε και ισχύει με το νόμο 4013/2011. Η εργασία αυτή, βάσει των προαναφερθεισών διατάξεων, αφορούσε:

(1) Την επαλήθευση των περιουσιακών στοιχείων και των πιστωτών της εταιρείας, με ειδική μνεία των ενέγγυων πιστωτών, βάσει των επισήμων βιβλίων που τηρούνται από την εταιρεία.
(2) Την παράθεση γνώμης αναφορικά με:
(i) Την κατάσταση της αγοράς,

(ii) Τα οικονομικά στοιχεία της εταιρείας,

(iii) Την βιωσιμότητα της εταιρείας και τις πιθανότητες εξυγίανσής της,

(iv) Το κατά πόσο η εξυγίανση της εταιρείας δεν παραβλάπτει τη συλλογική ικανοποίηση των πιστωτών κατά τα οριζόμενα στο άρθρο 99 παράγραφος 2 του νόμου 3588/2007, όπως τροποποιήθηκε και ισχύει βάσει του 4013/2011.
Στοιχεία και καταστάσεις που συντάχθηκαν από την διοίκηση της εταιρείας 

Για τους σκοπούς υπαγωγής της εταιρείας στις προαναφερόμενες διατάξεις του Πτωχευτικού Κώδικα, η διοίκηση συνέταξε:

· Απογραφή των περιουσιακών στοιχείων και των πιστωτών με ειδική μνεία των ενέγγυων πιστωτών κατά την ….(ημερομηνία), η οποία παρατίθεται……(αναφορά του εγγράφου και των σελίδων-είτε στα στοιχεία της εταιρείας-είτε ως επισυναπτόμενα στην έκθεση του ελεγκτή).

· Περιγραφή και ανάλυση του κλάδου της αγοράς στον οποίο δραστηριοποιείται η εταιρεία καθώς και των προοπτικών της συνολικής αγοράς, βάσει των μέχρι σήμερα εξελίξεων (ημερομηνία) και αυτών που αναμένονται εύλογα στο προσεχές χρονικό διάστημα. Τα εν λόγω στοιχεία παρατίθενται …… (αναφορά του εγγράφου και των σελίδων-είτε στα στοιχεία της εταιρείας-είτε ως επισυναπτόμενα στην έκθεση του ελεγκτή). 
· Οικονομικά στοιχεία, δηλαδή Επιχειρησιακό Σχέδιο της επόμενης πενταετίας (200Χ-200Χ+4), που περιλαμβάνει ισολογισμούς, αποτελέσματα χρήσεως και ταμεακές ροές, καθώς και τις παραδοχές της σύνταξής τους. Τα εν λόγω στοιχεία παρατίθενται…..(αναφορά του εγγράφου και των σελίδων-είτε στα στοιχεία της εταιρείας-είτε ως επισυναπτόμενα στην έκθεση του ελεγκτή).
Διενεργηθείσα εργασία

Η εργασία μας επί των ανωτέρω στοιχείων αφορούσε:

· Την επαλήθευση των περιουσιακών στοιχείων, των πιστωτών και των ενέγγυων πιστωτών με βάση τα επίσημα βιβλία και στοιχεία που τηρεί η εταιρεία. 
· Την επισκόπηση της περιγραφής και της ανάλυσης της αγοράς και των προοπτικών της  βάσει της γενικότερης εμπειρίας μας και της έρευνάς μας για την επαλήθευση των δεδομένων που παρατίθενται. 
· Την εξέταση του εύλογου των παραδοχών και της ορθής σύνταξης του επιχειρησιακού σχεδίου, βάσει των ιστορικών στοιχείων της εταιρείας, των προοπτικών του κλάδου και της αγοράς, καθώς και των ισχυρισμών της διοίκησης σχετικά με τις προθέσεις των πιστωτών.
· Την εξέταση των όρων ικανοποίησης για το σύνολο των πιστωτών.
Κατά την εκτέλεση της εργασίας μας λάβαμε επίσης υπόψη μας τις πλέον πρόσφατες ελεγμένες ή επισκοπημένες οικονομικές καταστάσεις της εταιρείας από Ορκωτούς Ελεγκτές-Λογιστές, διάφορες δημοσιευμένες πληροφορίες σχετικά με την εταιρεία και την διοίκησή της, καθώς και εκθέσεις αναλυτών σχετικά με τις προοπτικές και την εξέλιξη της εταιρείας. (Αυτά αναφέρονται στο βαθμό που υπάρχουν και ελήφθησαν υπόψη).

Ευρήματα και Συμπέρασμα

Από τη διενεργηθείσα εργασία μας προέκυψαν τα εξής:

· Τα αναφερόμενα στην απογραφή περιουσιακά στοιχεία, πιστωτές και ενέγγυοι πιστωτές είναι αυτά που προκύπτουν από τα επίσημα βιβλία και στοιχεία της εταιρείας και η αξία τους έχει ως εξής:

 Περιουσιακά στοιχεία……..ευρώ

 Σύνολο πιστωτών (περιλαμβανομένων των ενέγγυων)….ευρώ

 Ενέγγυοι πιστωτές…. ευρώ

Με βάση την έκθεση ελέγχου ή την επισκόπηση των Ορκωτών Ελεγκτών - Λογιστών της …… (ημερομηνία), οι εν λόγω αξίες πρέπει να προσαρμοσθούν ως εξής:

……………………..

· Η κατάσταση της αγοράς βάσει της ανάλυσης της διοίκησης της εταιρείας διαμορφώνεται ως εξής:……(αναφέρεται συνοπτική και περιεκτική περίληψη της ανάλυσης της διοίκησης). 

Η εν λόγω κατάσταση αντικατοπτρίζει τις επικρατούσες συνθήκες, δεν έχει ασυνέπειες σε σχέση με την απογραφή και τα οικονομικά στοιχεία και δεν εμπεριέχει παραπλανητικές ή μη δυνάμενες να διασταυρωθούν πληροφορίες. (Αν υπάρχουν στοιχεία με τα οποία διαφωνεί ο ελεγκτής, το λεκτικό διαμορφώνεται ανάλογα).

· Υπό τις παρούσες συνθήκες, οι παραδοχές του επιχειρησιακού σχεδίου κρίνονται λογικές. Το εν λόγω σχέδιο έχει συνταχθεί ορθά στα πλαίσια των ιστορικών στοιχείων, των προοπτικών του κλάδου και της αγοράς καθώς και των εκτιμήσεων που έχουν γίνει σχετικά με την διευθέτηση των υποχρεώσεων προς τους πιστωτές. Συνεπώς, αν η κατάσταση εξελιχθεί όπως προβλέπεται από το επιχειρησιακό σχέδιο, χωρίς σημαντικές αποκλίσεις, η εταιρεία έχει σημαντικές πιθανότητες να εξυγιανθεί και να επιβιώσει. (Αν ο ελεγκτής δεν συμφωνεί με τις παραδοχές, την ορθότητα σύνταξης του επιχειρησιακού σχεδίου, ή την ικανότητα της εταιρείας να επιβιώσει, το λεκτικό διαμορφώνεται ανάλογα).

· Η εξυγίανση της εταιρείας δεν παραβλάπτει τη συλλογική ικανοποίηση των πιστωτών κατά τα οριζόμενα στο άρθρο 99 παράγραφος 2 του νόμου 3588/2007. (Αν η συλλογική ικανοποίηση παραβλάπτεται το λεκτικό διαμορφώνεται ανάλογα).

Περιορισμοί
Η εργασία μας σχολιάζει, αποκλειστικά στα πλαίσια των παρουσών συνθηκών, τα θέματα που αναφέρονται σε αυτή, απευθύνεται μόνο στη διοίκηση της εταιρείας για την εκπλήρωση των υποχρεώσεων της που απορρέουν από το Ν. 3588/2007 όπως ισχύει και δεν επεκτείνεται σε άλλα θέματα, ούτε μπορεί να χρησιμοποιηθεί για άλλο σκοπό.

Έδρα – Ημερομηνία….

Ονοματεπώνυμο Ελεγκτή

Ελεγκτική Εταιρεία».

